Sekkizhar

Sekkizhar (Tamil: சேக்கிழார்) ialah seorang alim yang hidup dalam kurun ke-11, sezaman dengan Kulothunga Chola. Beliau menyusun dan menghasilkan ''Periya Puranam'' dalam 4253 ayat-ayat. Periya Puranam merakamkan riwayat hidup enam puluh tiga Nayanmar, para pengikut alim Shiva. Sekkizhar sendiri kemudiannya, diagungkan dan karyanya, ''Periya Puranam'' disanjung sebagai buku kedua belas dalam ''Thirumurai''.

Sekkizhar juga disanjung sebagai ″Uthama Chola Pulavar″, bermaksud "Penyair Utama Chola".

## Kelahiran dan Kehidupan
Nama asal Sekkizhar ialah Arulmozhithevan, yang bermaksud "Ketua Bahasa Suci". Beliau berasal dari kampung Kundrathur, sebuah bahagian di Puliyur-kottam di Thondaimandalam. Sekkizhar seorang kanak-kanak yang amat pintar. Melihat kepintaran luarbiasanya, Raja Anapaya, iaitu Kulothunga Chola II melantiknya sebagai Perdana Menteri. Riwayat hidupnya disanjung oleh Umapati Sivacharya dalam karyanya dalam kurun keempat belas (1313 S.M.) yang dikenali sebagai *Thiruthondar Purana Saram* yang berasaskan kepada ''Thiruthonda Thokai'' oleh Nambiandar Nambi.    

Sekkizhar mendapat pendidikan dalam kedua-dua Veda dan Āgama.

Ulang tahun hari kelahiran Sekkizhar disambut dengan meriah dalam bulan Vaigasi.

## Kompilasi Periya Puranam
Kulothunga Chola II,  ketika itu masih lagi seorang raja muda dan seorang pemuja setia Siva. Baginda meneruskan dengan kerja-kerja pembinaan pusat Saivisme Tamil di Chidambaram yang telah dimulakan oleh raja-raja Chola sebelumnya.  Pada masa yang sama, baginda amat ketagih dengan kitab erotik Jain, ''Jivaka Chintamani''. Menyedari kelemahan Kulothunga, Sekkizhar menasihatkan baginda untuk mengalihkan perhatian kepada riwayat hidup pengikut-pengikut Siva seperti yang diceritakan oleh Sundarar dalam ''Thiruthondar Thokai'' 

Maka, raja itu menjemput Sekkizhar untuk mengarang riwayat orang-orang alim Saivisme sebagai suatu maha karya. Dengan pengetahuan mendalamnya dalam *[[Veda]]* dan Agama, Sekkizhar menghasilkan karya ''Periya Puranam'' (juga dikenali sebagai *Thiru Thondar Puranam*) yang merakamkan kehidupan enam puluh tiga Nayanmar. Karya ini berasaskan kepada *[[Thiruthonda Thokai]]* oleh Sundarar atau Sundaramūrti (kurun ke-8) dan *[[Thiruthondar Thiruvandadi]]* oleh Nambiandar Nambi (kurun ke-10). 

Sekkizhar sendiri menyanyikan maha karya ini di Dewan Seribu Tiang (Ayiram Kaal Mandapam) di kuil Chidambaram. Ini meningkatkan lagi kepopularan agama Saivisme pada zaman Chola. 

Menurut tradisi, ketika Sekkizhar sedang duduk termenung di kuil Chidambaram memikirkan bagaimana hendak memulakan karyanya, Siva muncul dan memberikan ayat pertamanya: 

Amat teruja dengan bacaan ayat-ayat ''Periya Puranam'', Kulothunga Chola II  membawa maha karya itu bersama Sekkizhar di atas gajah diraja dalam perarakan mengelilingi Chidambaram. Di sepanjang perarakan ini, Kulothunga Chola II memegang kipas Camara untuk menggipas Sekkizhar. Mahakarya ini menjadi sumbangan utama pemerintahan Kulothunga Chola II. ''Periya Puranam'' ternyata menjadi mercu keagungan kesusasteraan zaman Chola. Karya ini juga telah mendapa tempat pertama dalam *[[Purana]]* berbentuk hagiografi dalam Tamil. ''Periya Puranam'' juga menjadi buku kedua belas belas dan terakhir dalam *[[Tirumurai]]*.

## Kuil-kuil Sekkizhar
1. Kuil Kundrathur Sekkizhar berdekatan Chennai.

2. Kuil Devakottai Nagara Sivan (juga dikenali sebagai Sekkizhar Kovil) terletak di wilayah Chettinad di daerah Sivagangai di Tamil Nadu. Sekkizhar menjadi Utsava Murti kuil ini yang dibawa semasa perarakan. 

## Lihat juga

*https://puteraputerihindu.blogspot.com/

## Rujukan